Abaza rebellion
আবাজা বিদ্রোহ হল প্রথম মুস্তাফা (1622-23) এবং চতুর্থ মুরাতের (1623-40) রাজত্বকালে উসমানীয় সাম্রাজ্যে সংঘটিত বিদ্রোহের নাম। বিদ্রোহের নামটি আবখাজিয়ান বংশোদ্ভূত উসমানীয় পাশা আবাজা মেহমেতকে (বা সংক্ষেপে আবাজা) বোঝায়। কখনও কখনও এই ঘটনাকে জেলালি বিদ্রোহের অংশ হিসাবে বিবেচনা করা হয়। কিন্তু অন্যান্য জেলালি বিদ্রোহের বিপরীতে আবাজা বিদ্রোহের প্রধান কারণ ছিল জানিসারি বাহিনীর প্রতি অসন্তোষ। পটভূমি উসমানীয় সুলতান দ্বিতীয় ওসমান (1618-22), যিনি খোটিন (আধুনিক ইউক্রেনে, তখন পোলিশ-লিথুয়ানিয়ান কমনওয়েলথের একটি অংশ) অবরোধ করেছিলেন, শহরটি দখল করতে পারেননি। তিনি এই ব্যর্থতার জন্য অনিয়ন্ত্রিত জানিসারিদের দায়ী করেন। একসময় উসমানীয় সাম্রাজ্যের অভিজাত সৈন্যবাহিনী জানিসারি সাম্রাজ্যের স্থবিরতার যুগে দুর্নীতিগ্রস্ত হয়ে পড়েছিল। ওসমান আনাতোলিয়ার তুর্কমেনদের উপর ভিত্তি করে একটি নতুন সেনাবাহিনী তৈরির পরিকল্পনা করেছিলেন। উদ্যমী কিন্তু তরুণ ও অনভিজ্ঞ দ্বিতীয় ওসমান তাঁর অভিপ্রায় প্রকাশ করেছিলেন। এর ফলে রাজধানী কনস্টান্টিনোপলে একটি জানিসারি বিদ্রোহ ঘটে। ওসমানকে বন্দী করা হয় এবং পরে 1622 খ্রিষ্টাব্দের 20শে মে জানিসারি পার্টিজানদের দ্বারা হত্যা করা হয়। এই হত্যাকাণ্ড উসমানীয় দেশগুলিতে একটি বড় ধাক্কা সৃষ্টি করেছিল। প্রথম বিদ্রোহী আবাজা মেহমেত এরজুরুমের গভর্নর ছিলেন। ইতিহাসবিদ জোসেফ ভন হ্যামার-পুর্গস্টলের মতে, তিনি দ্বিতীয় ওসমানের জানিসারি বিলুপ্ত করার প্রচেষ্টায় পরামর্শদাতা ছিলেন। হত্যার খবর শোনার অল্প সময়ের মধ্যেই তিনি তার প্রদেশে কর্তব্যরত জানিসারিদের বহিষ্কার এবং এমনকি হত্যা করতে শুরু করেন। যদিও 1622 খ্রিষ্টাব্দের 17ই নভেম্বর উসমানীয় পোর্ট (সরকার) তাঁকে আনুষ্ঠানিকভাবে বরখাস্ত করে, তবুও তিনি এরজুরুমে থেকে যান এবং দাবি করেন যে তিনি পোর্টের প্রতি অনুগত কিন্তু হত্যার জন্য দায়ীদের শাস্তি দেওয়ার চেষ্টা করছেন। মধ্য আনাতোলিয়ার তুর্কমেন জনগণ, যারা জানিসারিদেরও অভিযুক্ত করছিল, তারা সহজেই তার উদ্দেশ্য গ্রহণ করে এবং শীঘ্রই তিনি পূর্ব ও মধ্য আনাতোলিয়ার বেশিরভাগ অংশ নিয়ন্ত্রণ করতে শুরু করেন। অবশেষে 1624 খ্রিষ্টাব্দে পোর্ট আবাজার বাহিনীর বিরুদ্ধে লড়াই করার সিদ্ধান্ত নেয়। সেনাবাহিনীর কমান্ডার () ছিলেন হাফেজ আহমেত পাশা। 1624 খ্রিষ্টাব্দের 16ই আগস্ট কায়সেরির কাছে সমভূমিতে সংঘর্ষটি ঘটে। যুদ্ধের সময় আবাজার সেনাবাহিনীর কিছু সৈন্য দল পরিবর্তন করে এবং আবাজার বাহিনী পরাজিত হয়। আবাজা এরজুরুমে পালিয়ে যান এবং পরবর্তী আলোচনার সময় তিনি তার ভাল উদ্দেশ্যের জন্য পোর্টকে বোঝাতে সক্ষম হন। তাই তিনি রাজ্যপালের পদে বহাল ছিলেন। দ্বিতীয় বিদ্রোহ উসমানীয়-সাফাভিদ যুদ্ধের সময় (1623-1639), সাফাভিদ (ফার্সি) সেনাবাহিনী 1627 সালের আগস্টে উসমানীয় শহর আহস্কা (জর্জিয়ার আধুনিক আখালতসিখে) কে হুমকি দিচ্ছিল। আবাজাকে উসমানীয় সেনাবাহিনীকে সমর্থন করার আদেশ দেওয়া হয়েছিল। আবাজা সেনাবাহিনীর নেতৃত্বের জন্য অনুরোধ করলেও তাকে প্রত্যাখ্যান করা হয়। তিনি তাঁর সৈন্যদের যুদ্ধক্ষেত্রে নিয়ে যেতে শুরু করেন। যাইহোক, সেনাবাহিনীকে সমর্থন করার পরিবর্তে, তিনি উসমানীয় সেনাবাহিনীকে আক্রমণ করার জন্য উপযুক্ত মুহূর্তের জন্য অপেক্ষা করেছিলেন। অভিযান সফল হয়। জানিসারি ছাড়াও অনেক উসমানীয় পাশা নিহত হয়েছিল। এই অপমানজনক পরাজয়ের পর, প্রধান উজির হালিল পাশাকে বরখাস্ত করা হয়। নতুন প্রধান উজির হন গাজী হুসরেভ পাশা। 1628 খ্রিষ্টাব্দের সেপ্টেম্বরে হুসরেভ পাশা এরজুরুম অবরোধ করেন। তাঁর হাতে কামান ছিল। 1628 খ্রিষ্টাব্দের 18ই সেপ্টেম্বর আবাজা পদত্যাগ করার সিদ্ধান্ত নেন। হুসরেভ পাশা তাঁর শর্তাবলী মেনে নেন। সুতরাং, তাকে শাস্তি দেওয়া হয়নি; কিন্তু তাকে সাম্রাজ্যের একটি ইউরোপীয় প্রদেশে শাসন করার দায়িত্ব দেওয়া হয়েছিল, যেখানে তার কোনও স্থানীয় সমর্থন ছিল না। এছাড়াও দেখুন আবাজা হাসান পাশা 17শ শতাব্দীতে উসমানীয় সাম্রাজ্যের বিরুদ্ধে বিদ্রোহের উল্লেখ 1624 সালে উসমানীয় সাম্রাজ্যের দ্বন্দ্ব 1628 সালে উসমানীয় সাম্রাজ্যের এরজুরুমের ইতিহাস 1628 উসমানীয় সাম্রাজ্যের উসমানীয় সাম্রাজ্যের ইতিহাস